**МОНГОЛ УЛСЫН ИХ ХУРЛЫН 2022 ОНЫ ХАВРЫН ЭЭЛЖИТ ЧУУЛГАНЫ**

**ХЯНАН ШАЛГАХ ТҮР ХОРОО /МОНГОЛ УЛСЫН ХӨГЖЛИЙН БАНКНААС САНХҮҮЖҮҮЛСЭН ТӨСӨЛ, ХӨТӨЛБӨРИЙН ХЭРЭГЖИЛТ, ҮР ДҮН, ЗЭЭЛ ОЛГОЛТ, ЭРГЭН ТӨЛӨЛТИЙН ЯВЦЫН ТАЛААР ХЯНАН ШАЛГАХ ҮҮРЭГ БҮХИЙ/-НЫ**

**07ДУГААР САРЫН 06-НЫ ӨДӨР /ЛХАГВА ГАРАГ/-ИЙН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| **1.** | **Хуралдааны товч тэмдэглэл:**  | 1-2 |
| **2** | Хуралдааны дэлгэрэнгүй тэмдэглэл | 3-4 |
| 1.Хөгжлийн банкны асуудлаар цаг үеийн мэдээлэл сонсох  | 3-4 |

***Монгол Улсын Их Хурлын 2022 оны хаврын ээлжит чуулганы***

***Хянан шалгах түр хороо /Монгол Улсын Хөгжлийн банкнаас санхүүжүүлсэн төсөл, хөтөлбөрийн хэрэгжилт, үр дүн, зээл олголт, эргэн төлөлтийн явцын талаар хянан шалгах үүрэг бүхий/-ны 07 дугаар сарын 06-ны өдөр***

***/Лхагва гараг/-ийн хуралдааны товч тэмдэглэл***

Хянан шалгах түр хорооны дарга Ж.Сүхбаатар ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 12 гишүүнээс 7 гишүүн хүрэлцэн ирж, 58.3 хувийн ирцтэйгээр хуралдаан 10 цаг 26 минутад Төрийн ордны “Жанжин Д.Сүхбаатар” танхимд эхлэв.*

*Томилолттой: Т.Доржханд, Б.Энхбаяр.*

***Нэг.Хөгжлийн банкны асуудлаар цаг үеийн мэдээлэл сонсох***

**Хуралдаанд Улсын Их Хурлын Тамгын газрын Хууль, эрх зүйн газрын Эрх зүйн дүн шинжилгээний хэлтсийн ахлах зөвлөх Г.Золжаргал, мөн газрын Байнгын хорооны асуудал хариуцсан хэлтсийн Ёс зүй, сахилга хариуцлагын байнгын хороо хариуцсан ахлах зөвлөх Х.Энэбиш, Хяналт шалгалт, үнэлгээний газрын Хяналт шалгалтын хэлтсийн дарга Ж.Лхагвасүрэн, мөн хэлтсийн референт Ц.Рэнцэнтогтох** нар байлцав.

 Улсын Их Хурлын гишүүн Ж.Сүхбаатар Хөгжлийн банкны асуудлаар цаг үеийн мэдээлэл болон Хянан шалгагч нарын ажлын явцын танилцуулгыгхаалттай горимоор сонсох нь зүйтэй гэсэн горимын санал гаргав.

 **Ж.Сүхбаатар:** Улсын Их Хурлын гишүүн Ж.Сүхбаатарын гаргасан горимын саналыг дэмжье гэсэн санал хураалт явуулъя.

Зөвшөөрсөн: 7

Татгалзсан: 0

Бүгд: 7

100.0 хувийн саналаар горимын санал дэмжигдлээ.

 Горимын санал дэмжигдсэн тул хуралдааныг хаалттай горимд шилжүүлэв.

*Нээлттэй хуралдаан 06 минут үргэлжилж, 12 гишүүнээс 10 гишүүн хүрэлцэн ирж, 83.3 хувийн ирцтэйгээр хуралдаан 10 цаг 32 минутад хаалттай горимд шилжив.*

 **Тэмдэглэлтэй танилцсан:**

 ХЯНАН ШАЛГАХ

 ТҮР ХОРООНЫ ДАРГА Ж.СҮХБААТАР

 **Тэмдэглэл хөтөлсөн:**

 ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

ШИНЖЭЭЧ Д.ОТГОНДЭЛГЭР

**МОНГОЛ УЛСЫН ИХ ХУРЛЫН 2022 ОНЫ ХАВРЫН ЭЭЛЖИТ ЧУУЛГАНЫ**

**ХЯНАН ШАЛГАХ ТҮР ХОРОО /МОНГОЛ УЛСЫН ХӨГЖЛИЙН БАНКНААС САНХҮҮЖҮҮЛСЭН ТӨСӨЛ, ХӨТӨЛБӨРИЙН ХЭРЭГЖИЛТ, ҮР ДҮН, ЗЭЭЛ ОЛГОЛТ, ЭРГЭН ТӨЛӨЛТИЙН ЯВЦЫН ТАЛААР ХЯНАН ШАЛГАХ ҮҮРЭГ БҮХИЙ/-НЫ 07 ДУГААР САРЫН 06-НЫ ӨДӨР/ЛХАГВА ГАРАГ/-ИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Ж.Сүхбаатар:** Эрхэм гишүүдийнхээ энэ өдрийн амар амгаланг айлтгая. Сая Хууль зүйн байнгын хороо бас яаралтай хуралдаад, тэр хуралдаанд манай Мөнхбаатар, Мөнхцэцэг гишүүн бид 3 бас оролцчихоод орж ирлээ.

Монгол Улсын Их Хурлын 2022 4 дүгээр сарын 15-ны өдрийн 14 дүгээр тогтоолоор байгуулагдсан Монгол Улсын Хөгжлийн банкнаас санхүүжүүлсэн төсөл, хөтөлбөрийн хэрэгжилт, үр дүнд зээл олголт, эргэн төлөлтийн явцын талаар хянан шалгах үүрэг бүхий түр хорооны гишүүдийн ирц бүрдсэн тул хянан шалгах хорооны 2022 оны 7 дугаар сарын 6-ны өдрийн хуралдаан нээснийг мэдэгдье.

Өнөөдрийн хуралдаанаар хэлэлцэх асуудлыг танилцуулъя.

Нэг.Хянан шалгагч нарын мэдээлэл

Хоёр.Монгол Улсын Хөгжлийн банкны товч мэдээлэл байгаа.

Ийм 2 асуудал хэлэлцэхээр төлөвлөсөн. Хэлэлцэх асуудлын талаар өөр саналтай гишүүн байна уу? Саналтай гишүүн байхгүй. Хэлэлцэх асуудалдаа оръё.

Яг өнөөдрийн тухайд бас ийм асуудал байгаа юм. Гишүүд ээ, хэдийгээр одоо манай хянан шалгагч нарын мэдээлэл, Монгол Улсын Хөгжлийн банкны мэдээлэл дээр яг төрийн нууц гээд шууд яачихсан асуудал байхгүй ч гэсэн хянан шалгагч нарыг сая томилоод удаагүй хэд хоног болж байгаа. Зарим нэг ирсэн материалуудтай танилцаад явж байгаа. Ер нь бас 2 хүн маань одоо томилогдоод байсан. Яг үндсэн ажил руугаа дөнгөж ороод явж байгаа. Гэхдээ гишүүд түр хорооныхоо гишүүдтэй бас танилцуулах журмаар хянан шалгагч нарынхаа мэдээллийг сонсъё.

Ер нь хянан шалгагч нар бол олон нийтэд зориулж ямар нэгэн тусгайлсан мэдээлэл хийхгүй буюу дотоод зохион байгуулалтын шинжтэй асуудлууд илүү явах учраас хянан шалгагч нарын мэдээлэл, бусад асуудлууд цаашдаа хаалттай горимоор явах нь зүйтэй гэж бодож байгаа.

Хянан шалгагч нарын мэдээлэл жишээлбэл, янз бүрийн хийж байгаа үг, яриа бол бусдад буруугаар ашиглагдах гэдэг юм уу, буруу ойлгогдох тийм нөхцөл байдал үүсэх магадлалтай. Яагаад гэвэл хянан шалгагч нарын явуулах үйл ажиллагаа дандаа баримт, мэдээлэл дээр үндэслэж ажиллаж. Гол юм нь нотлох баримтыг шинжлэн судлах, сонсголд бэлтгэл хангах энэ чиглэлээр бүрдүүлэх, тайлан, дүгнэлт дараа бичих энэ тэр гээд ийм асуудлууд байгаа учраас хянан шалгагч нарын хуулийнх нь гол үзэл санаа тийм байгаа учраас хянан шалгагч нарын мэдээлэл бол нийтэд зориулагдсан биш юм гэдгийг бол хэлмээр байна.

Их Хурлын хяналт шалгалтын тухай хуульд ч гэсэн байж байгаа. Олон нийтэд зориулсан мэдээлэл хийхгүй гэж байгаа. Хянан шалгагч нарын тухайд.

Мөн хоёрдугаарт, Хөгжлийн банкны асуудал дээр мэдээллийн тухайд ямар асуудал байгаа вэ гэхээр зэрэг одоо бид чуулган завсарлаад энэ 7 сард, 7, 8 сард үйл ажиллагаа түр зогсоно. Гэхдээ бидний үйл ажиллагаа зогсох ёсгүй. Хөгжлийн банк ялангуяа өнгөрсөн хугацаанд нэлээн эрчимтэй ажиллаж байгаа нэг зүйл дотор энэ өр, зээлээ төлүүлэх гэж байгаа ба компаниудтай өр, зээлийг хэрхэн төлүүлэх вэ гэдэг хувилбар шийдлүүдийн талаар ажиллаж байгаа.

Бид нарын өмнө нь та бүхэнд тараасан материал дотор ч гэсэн энэ шийдлүүдийн талаар ерөнхий, товч танилцуулгууд явж байсан. Тэгэхээр одоо яг энэ процесс тодорхой компаниудтай, томоохон зээлдэгч нартай хийж байгаа хувилбарт шийдлүүдийн талаар, явцын байдлын талаар түр хорооны гишүүд бас сонсох шаардлагатай байгаа юм.

Тэгэхгүй бол дараа нь ямар асуудал үүсэх вэ гэхээр Хөгжлийн банк, тэрүүгээрээ Засгийн газар ч гэдэг юм уу ингээд яриад зарим компаниудтай тохиролцоод шийдчихсэн юм шиг. Тэгэхээр одоо нөгөө double стандарт гэдэг шиг яаж хандаад байна. Ойлгомжгүй байдлууд үүсэх байхгүй юу. Тэгэхээр бид Хөгжлийн банкны асуудлыг шалгаж байгаа өөрөө түр хороо учраас энэ мэдээллийг явцын байдлыг нь сонсъё. Бас энэ мэдээлэл, дүнг бизнесийн үйл ажиллагаа явагдаж байгаа учраас шууд нийтэд зориулж мэдээллийг яг одоо мэдээлэх шаардлагагүй болов уу. Гэхдээ түр хороо сонссоны дараа шаардлагатай зарим нэг талаас нь бол энэ мэдээллийг, тайлбарыг товч бас хүргэж болох байх гэж бодож байна.

Ингээд би ийм 2 асуудал байгаа учраа энэ хоёуланг нь бол хаалттай хуралдааны горимоор хэлэлцүүлэх саналыг түр хорооны даргын хувьд гаргаж байна.

Ер нь та бүхэн мэдэж байгаа тийм ээ? Олон улсын ч гэсэн мөрдөн шалгах хорооны жишиг бол тодорхой тайлан, илтгэл гарах хүртэл нэлээд хэсэг нь бол бас хаалттай явдаг. Гэхдээ манай түр хороо харьцангуй дандаа нээлттэй явж байгаа. Одооны энэ нууцлах тийм том мэдээлэл гэхээс илүүтэй түрүүний миний хэлдэг тайлбаруудаар нөхцөлдөж байгаа учраас би түр хорооны гишүүдийг энэ хаалттай хуралдааны горимыг дэмжиж өгөхийг хүсэж байна.

Энэ хаалттай хуралдаанаар, горимоор явуулъя гэдэг саналыг санал хураая гэж бодож байна. Энэ дээр гишүүд санал байхгүй бол санал хураалт явуулъя гэж бодож байна. Санал хураалт явуулъя.

7 гишүүн зөвшөөрч, 100 хувийн саналаар дэмжигдлээ. Тэгвэл хэлэлцэх асуудлаа хаалттай хуралдааны горимд шилжүүлье.

**Дууны бичлэгээс буулгасан:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

 ШИНЖЭЭЧ Д.ОТГОНДЭЛГЭР